Broj: 11-04-17845-1/24

Sarajevo, 18.04.2024. godine

Na osnovu člana 7., 8. i 9. Zakona o ministarskim, vladinim i drugim imenovanjima Federacije Bosne i Hercegovine (,,Službene novine Federacije Bosne i Hercegovine“, br. 23/03, 34/03 i 65/13), člana 36. Okvirnog zakona o predškolskom odgoju i obrazovanju u Bosni i Hercegovini (,,Službeni glasnik BiH“, broj: 88/07), čl. 46. i 50. Zakona o predškolskom odgoju i obrazovanju u Kantonu Sarajevo (,,Službene novine Kantona Sarajevo“, br. 26/08, 21/09, 33/21 i 31/22), člana 7. Pravilnika o izboru i imenovanju upravnih i nadzornih odbora predškolskih ustanova Kantona Sarajevo (,,Službene novine Kantona Sarajevo“, broj: 3/11) i tačke V Odluke o standardima i kriterijima za nominovanje/imenovanje na poziciju predsjednika i članova Upravnog i Nadzornog odbora Javne ustanove „Djeca Sarajeva“ Sarajevo, čija konačna imenovanja vrši Vlada Kantona Sarajevo (,,Službene novine Kantona Sarajevo“, br. 3/11 i 14/23), raspisuje se

**JAVNI POZIV**

**za izbor i imenovanje na upražnjenu poziciju predsjednika Nadzornog odbora u Javnoj ustanovi ,,Djeca Sarajeva“ Sarajevo,** **čije konačno imenovanje vrši Vlada Kantona Sarajevo**

**I**

U **Nadzorni odbor Ustanove**,bira se:

* Predstavnik Ministarstva za odgoj i obrazovanje

Kantona Sarajevo (u daljem tekstu: Ministarstvo) – predsjednik ..... 1 član.

**II**

**Nadzorni odbor Ustanove, pored poslova utvrđenih zakonom, obavlja i sljedeće poslove:** vrši kontrolu finansijsko - materijalnog poslovanja ustanove, analizira izvještaje o poslovanju ustanove, obavlja nadzor nad upotrebom sredstava za rad, pregleda godišnji izvještaj o poslovanju i godišnji obračun, pregleda i provjerava urednost i zakonitost vođenja poslovnih knjiga, izvještava osnivača/Ministarstvo za odgoj i obrazovanje Kantona Sarajevo, upravni odbor i direktora o rezultatima nadzora.

**III**

1. **Za predsjednika Nadzornog odbora u Ustanovi može biti nominovan/imenovan kandidat koji ispunjava sljedeće opće uvjete:**
2. da je stariji od 18 godina;
3. da je državljanin Bosne i Hercegovine;
4. da nije otpuštan iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od tri godine od dana objavljivanja upražnjene pozicije,
5. da se na tog kandidata ne odnosi član IX 1. Ustava Bosne i Hercegovine,
6. da nije osuđivan za krivično djelo i za privredni prestup nespojiv sa dužnošću u Upravnom odboru i Nadzornom odboru Ustanove,
7. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine ,,Službeni glasnik BiH“, br. 16/02, 14/03,12/04, 63/08 i 18/12).
8. **Pored navedenih općih uvjeta, kandidat koji se nominuje/imenuje za poziciju predsjednika Nadzornog odbora Ustanove treba da ispunjava i slijedeće posebne uslove:**
9. da posjeduje univerzitetsku diplomu,
10. najmanje 5 (pet) godina radnog staža u struci nakon sticanja VSS,
11. da nema privatni finansijski interes u Ustanovi u čiji se Nadzorni odbor imenuje,
12. da nije direktor odnosno pomoćnik direktora predškolske ustanove,
13. da nema status roditelja/staratelja djece korisnika usluga Ustanove ili zaposlenika Ustanove,
14. da nije u bilo kakvoj rodbinskoj vezi do drugog stepena bilo kojim zaposlenim u Ustanovi,

g) da nije lice koje ima smetnje za imenovanje u skladu sa Zakonom o prevenciji i suzbijanju korupcije u Kantonu Sarajevo (,,Službene novine Kantona Sarajevo“, br. 35/22, 44/22-Ispravka i 52/22-Ispravka) i to:

- da nije poslanik/zastupnik u Skupštini Kantona Sarajevo, vijećnik u Gradskom vijeću Grada Sarajeva i vijećnik u općinskom vijeću općine na teritoriji Kantona Sarajevo,

- da nije direktor, izvršni direktor, pomoćnik direktora, agencije, fonda, javnog preduzeća i javne ustanove i institucije koji se imenuje ili postavlja na mandatni period i zamjenik direktora agencije, fonda, zavoda, javnog preduzeća, javne ustanove i druge institucije čiji je osnivač Kanton Sarajevo, Grad Sarajevo ili općina na teritoriji Kantona Sarajevo ili u kojima Kanton Sarajevo, Grad Sarajevo ili općina na teritoriji Kantona Sarajevo učestvuju sa više od 50% ukupnog kapitala,

- da nije lice koje je izabrano ili imenovano ili je za njegov izbor ili imenovanje data saglasnost od strane Skupštine, Gradskog vijeća Grada Sarajeva, općinskog vijeća, Vlade, Gradonačelnika ili načelnika, izuzev državnog službenika i namještenika,

- da nije vršilac dužnosti prethodno pobrojanih javnih funkcija i savjetnik prethodno pobrojanih nosioca javnih funkcija u Kantonu Sarajevo koji se imenuju po lex specialis propisima,.

Ispunjenost uvjeta iz stava (1) alineje c) do f) i stava (2) alineje c) do g) dokazuje se izjavom koja je u prilogu teksta konkursa.

**IV**

Predsjednika Nadzornog odbora Ustanove imenuje Vlada Kantona Sarajevo i to na način da se prijave kandidata za predsjednika u Nadzornom odboru prosljeđuju se Ministarstvu.

Sve informacije o toku postupka kandidovanja su transparentne, osim ako informacije o podnosiocima prijava nisu povjerljive u smislu Zakona o zaštiti ličnih podataka („Službeni glasnik BiH“, br. 49/06, 76/11 i 89/11).

Postupak izbora provodi se u skladu sa Odlukom o standardima i kriterijima za nominovanje/imenovanje na poziciju predsjednika i članova Upravnog i Nadzornog odbora Javne ustanove ,,Djeca Sarajeva" Sarajevo (,,Službene novine Kantona Sarajevo“, br. 3/11 i 14/23), koju je donijela Vlada Kantona Sarajevo.

Vlada Kantona Sarajevo osigurat će da se izvrši i javno objavi konačno imenovanje na poziciju predsjednika u Nadzornom odboru.

Bilo koji kandidat ili bilo koja druga osoba, može podnijeti prigovor na konačno imenovanje, ako postoje dokazi da u procesu imenovanja nisu ispoštovani principi ili postupci utvrđeni Zakonom. Prigovor se podnosi istovremeno Vladi Kantona Sarajevo i Ombudsmenu Bosne i Hercegovine.

**V**

**Prijavljivanje se vrši putem prijavnog obrasca koji se može preuzeti u šalter-sali Kantona Sarajevo (ul. Reisa Džemaludina Čauševića br. 1 Sarajevo) ili na web stranici Ministarstva za odgoj i obrazovanje Kantona Sarajevo http://**[**www.mo.ks.gov.ba**](http://www.mo.ks.gov.ba)**.**

Uz **svojeručno** **prijavni obrazac**, kandidat treba priložiti:

* + 1. Biografiju,
		2. Univerzitetsku diplomu (nostrifikovanu/priznatu diplomu, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
		3. Uvjerenje o državljanstvu (ne starije od 6 mjeseci);
		4. Potvrdu/uvjerenje o radnom stažu u struci - najmanje pet godina radnog staža u struci nakon sticanja VSS (potpisanu i ovjerenu od strane poslodavca) ili uvjerenje o podacima registrovanim u matičnoj evidenciji osiguranika (FZ MIO-PIO);
		5. Potpisanu Izjavu o ispunjavanju uvjeta (dokaz tačke III), ovjerenu od strane nadležne općinske službe (dostupna na web stranici Ministarstva);
		6. Obrazac za pitanja o eventualnom postojanju sukoba interesa (dostupan na web stranici Ministarstva).

 **Sve dokumente potrebno je priložiti u originalu ili fotokopiji ovjerenoj kod nadležne općinske službe.**

**Prijavu sa dokumentacijom kandidat dostavlja lično ili poštom preporučeno, na slijedeću adresu: Ministarstvo za odgoj i obrazovanje Kantona Sarajevo, ul. Reisa Džemaludina Čauševića br. 1 sa naznakom:**

**„*Javni poziv* *za izbor i imenovanje na upražnjenu poziciju predsjednika Nadzornog odbora u Javnoj ustanovi ,,Djeca Sarajeva“ Sarajevo, čije konačno imenovanje vrši Vlada Kantona Sarajevo - ne otvarati, otvara Komisija*“**

 Dokumentacija dostavljena na Javni poziv se ne vraća.

 Komisija zadržava pravo da ostale dokaze u vezi sa datom Izjavom zatraži naknadno i ukoliko aplikant u roku od najkasnije 15 dana od dana traženja dokaza iste ne dostavi, smatrat će se da je odustao od učešća u daljoj proceduri.

Predsjednik Nadzornog odbora će svoju dužnost obavljati na dobrovoljnoj osnovi i bez bilo kojeg vida nadoknade.

**Javni poziv će biti objavljen u dnevnom listu „Oslobođenje“ i u „Službenim novinama Federacije Bosne i Hercegovine“. Javni poziv ostaje otvoren petnaest (15) dana od dana posljednjeg javnog objavljivanja.**

***Nepotpune i neblagovremene prijave neće biti razmatrane.***

**Napomena: Tekst Javnog poziva, prijavni obrazac, obrazac izjave i obrazac za pitanja o eventualnom sukobu interesa dostupni su i na web stranici Ministarstva za odgoj i obrazovanje Kantona Sarajevo (**[**www.mo.ks.gov.ba**](http://www.mo.ks.gov.ba)**) i na web**  **stranici Javne ustanove ,,Djeca Sarajeva“ Sarajevo.**

  **M I N I S T R I C A**

 ***Naida Hota-Muminović, s.r.***